stanford-oval/wikipedia huggingface dataset:
ארון דסנר
קריירה > דה נשיונל

שורשי הלהקה נעוצים בלהקה מוקדמת יותר. בשנת 1991 מאט ברניגר וסקוט דוונדורף נפגשו באוניברסיטת סינסינטי, שם יסדו עם חברים נוספים את להקת ננסי, אשר סגנונה היה גראז' רוק. הלהקה פעלה כחמש שנים, אך הוציאה רק אלבום אחד בחברת וייף רקורדס.
בראיין ברייס וארון הם חברי ילדות אשר ניגנו לאורך השנים בלהקות שונות, ובשנת 1998 צירפו אליהם את מאט וסקוט.
הלהקה נוסדה בשנת 1999. שם הלהקה "דה נשיונל" נבחר עקב פעילות חברי הלהקה בנושאים חברתיים שונים.
קריירה > טיילור סוויפט

חלק רב מהצלחתו של דסנר נבעה כאשר שיתף פעולה עם טיילור סוויפט בהפקות שונות. בשנת 2020, לקח חלק בהפקת אלבום האולפן השמיני שלה Folklore, שזכה בפרס גראמי לאלבום השנה, והיה לפרס גראמי השני בו זוכה דסנר. בשונה מאלבומיה הקודמים של סוויפט, הוא אינו מכוון למיינסטרים המוזיקלי, אלא מאופיין בסגנון מוזיקלי המשלב אינדי פולק, רוק אלטרנטיבי, אלקטרו-פולק וצ'אמבר פופ. האלבום זכה לתשבחות, בין היתר בשל האווירה הרוגעת ונושאי הפנטזיה שמציגים שיריו, והיו שהגדירו אותו האלבום הטוב ביותר שהוציאה סוויפט. "Cardigan" יצא כסינגל המוביל של האלבום (הקודם לצאת האלבום עצמו) ב-24 ביולי 2020. השיר "Exile", שנעשה בשיתוף עם המוזיקאי בון איבר, והשיר "Betty", יצאו כסינגלים באוגוסט באותה השנה. באוקטובר 2020 יצא "The 1" כסינגל הרביעי מהאלבום. דסנר לקח חלק פעיל גם בסרט התיעודי "Folklore: The Long Pond Studio Sessions".
בהמשך, לקח חלק בהפקת אלבום האולפן התשיעי שלה Evermore, שהגיע למקום הראשון בבילבורד 200 והפך את סוויפט לאישה הראשונה בהיסטוריה שכבשה עם שמונה אלבומים ברציפות את פסגת המצעד. כל 15 הרצועות מתוכו נכנסו באותו השבוע לבילבורד הוט 100, בעוד שהסינגל המוביל, "Willow", הפך לשירה השביעי שהגיע לראש המצעד.
בשנת 2024 היה שותף לכתיבה ולהפקת האלבום The Tortured Poets Department.
חיים אישיים

דסנר גדל בסינסינטי, אוהיו עם אחיו התאום, ברייס דסנר. הוא סיים את לימודיו בבית הספר לקאנטרי דיי של סינסינטי, בשנת 1994. בהמשך, למד באוניברסיטת קולומביה, שם סיים את לימודיו בשנת 1998. לו ולאשתו שלושה ילדים. דסנר מגדיר את עצמו כ"אוהד כדורגל נלהב" וכאוהד נלהב של קבוצת הכדורגל ליברפול.
דיסקוגרפיה

| --- | --- |
 ביחד עם דה נשיונל 2001: The National  2003: Sad Songs for Dirty Lovers  2004: Cherry Tree EP  2005: Alligator  2007: Boxer  2008: The Virginia EP  2010: High Violet  2013: Trouble Will Find Me  2017: Sleep Well Beast  2019: I Am Easy to Find:  ביחד עם נים פרוג'קט Tower of Babel  Where the Nothings Live  Evenings Pop and Curve ביחד עם ביג רד משין 2018: Big Red Machine
פרסים ומועמדויות > פרסי גראמי

| שנה | טקס | מועמדות | קטגוריה | תוצאה | מקור |
| --- | --- | --- | --- | --- | --- |
| 2014 | פרסי גראמי | Trouble Will Find Me | האלבום האלטרנטיבי הטוב ביותר | מועמדות |  |
| 2018 | פרסי גראמי | Sleep Well Beast | האלבום האלטרנטיבי הטוב ביותר | זכייה |  |
| 2021 | פרסי גראמי | Folklore | אלבום השנה | זכייה |  |
| 2021 | פרסי גראמי | "Cardigan" | שיר השנה | מועמדות |  |
| 2025 | פרסי גראמי | The Tortured Poets Department | אלבום השנה | מועמדות |  |
הערות שוליים

1 2  Aaron Dessner, GRAMMY.com, ‏2020-12-15 (באנגלית)
↑  Most day-one streams of an album on Spotify (female), Guinness World Records (באנגלית בריטית)
↑  George Stark, Taylor Swift's Folklore has sold 1.3 million copies in 24 hours, Mail Online, ‏2020-07-26
1 2  gettyimages, The Secret Jewish History of The National, The Forward (באנגלית אמריקאית)
↑  Folklore: The Long Pond Studio Sessions, 2020-11-25, נבדק ב-2021-03-26
↑  The National's Aaron Dessner: 'We plan our tour around LFC games', Liverpool FC
↑  The National, GRAMMY.com, ‏2020-11-23 (באנגלית)
↑  2021 GRAMMYs Awards Show: Complete Winners List, GRAMMY.com, ‏2020-11-24 (באנגלית)
↑  2025 GRAMMYs: See The Full Winners & Nominees List | GRAMMY.com, grammy.com
| --- | --- |
בקרת זהויות :  BIBSYS: 8018742  BnF: cb169212640 (data)  GND: 105435832X  ISNI: 0000 0001 3118 5552  LCCN: no2009076560  MusicBrainz: 1890e726-4817-42f4-92e7-ca78bef6692a  NKC: xx0305550  VIAF: 88519093   WorldCat (עם VIAF): 88519093 
טיילור סוויפט, שהוציאה את האלבום Folklore, שהופק בחלקו על ידי דסנר.
שאבוזי

| --- | --- |

 לידה:  9 במאי 1995 (בן 29) פיירפקס, ארצות הברית
 שם לידה:  קולינס אובינה צ'יבוז
 שם במה:  שאבוזי
 מוקד פעילות:  ארצות הברית 
 תקופת הפעילות:  מ-2014
 עיסוק:  מוזיקאי • זמר-יוצר • במאי קולנוע • מפיק מוזיקלי
 סוגה:  קאנטרי אלטרנטיבית
 שפה מועדפת:  אנגלית אפרו־אמריקנית, אנגלית 
 חברת תקליטים:  אמפייר • ריפבליק
 americandogwood.com
 פרופיל ב-IMDb
 
קולינס אובינה צ'יבוז' (באנגלית: Collins Obinna Chibueze; נולד ב-9 במאי 1995) הידוע בשמו הפרטי שאבוזי (Shaboozey) הוא מוזיקאי, זמר-יוצר, במאי קולנוע ומפיק מוזיקלי אמריקאי. המוזיקה שלו משלבת סגנונות שונים כגון היפ הופ, קאנטרי, רוק ומערבית. הוא זכה לתשומת לב רבה בזכות השיר "Start a Riot" עם הרפאר Duckwrth, מהפסקול Spider-Man: Into the Spider-Verse (Soundtrack from & Inspired by the Motion Picture) משנת 2018. בשנת 2024, שיתף פעולה שאבוזי עם הזמרת-יוצרת ביונסה בשתי רצועות מתוך אלבום האולפן השמיני שלה, Cowboy Carter.
ביוגרפיה

שאבוזי נולד בצפון וירג'יניה להורים מניגריה וגדל בפיירפקס. שם הבמה שלו נגזר מהגייה שגויה של שם משפחתו קולינס, שפירושו "אלוהים הוא המלך" באיגבו. בילדותו, הוא קיבל השראה מצפייה בקליפים ב-106 & Park, כמו גם מהזמן שלו בפנימייה בניגריה לחטיבת הביניים. בשנת 2014 הקים שאבוזי את חברת ההפקות V Picture Films.
בשנת 2014 הוציא שאבוזי את הסינגל הראשון שלו, "Jeff Gordon". הוא הוחתם על ידי חברת התקליטים ריפבליק רקורדס ב-2017 לאחר שמשך את תשומת ליבם עם הסינגלים "Starfoxx" ו-"Robert Plant", והוציא את אלבום האולפן הראשון שלו, Lady Wrangler, בשנה שלאחר מכן. אלבום האולפן השני שלו, Cowboys Live Forever, Outlaws Never Die, יצא לאור באוקטובר 2022, על ידי חברת התקליטים אמפייר דיסטריביושן.
ב-12 באפריל 2024, הוציא את הסינגל "A Bar Song (Tipsy)". מתוך אלבום האולפן השלישי שלו, Where I've Been, Isn't Where I'm Going, אשר יצא לאור ב-31 במאי 2024, אותו הוא יקדם עם סיבוב הופעות בארצות הברית, כמו ישמש כמופע חימום בהופעות של הזמרת ג'סי מורף. ב-15 בנובמבר שאבוזי הוציא את הסינגל "Good News".
שאבוזי צפוי להיות אורח מוזיקלי בפעם הראשונה פרק של "סאטרדיי נייט לייב" שישודר ב-ב-7 בדצמבר 2024.
השפעות

למרות שלמוזיקה הקודמת שלו הייתה יותר השפעת מוזיקת טראפ, לשירים המאוחרים שלו יש יותר צליל פולק-פופ עם גיטרה אקוסטית. בראיון ל-ColorsxStudios, סיפר שאבוזי שהוא הושפע מאומנים כמו הרולינג סטונז, גרייטפול דד, בוב דילן, לד זפלין, כמו גם מסרטי מרטין סקורסזה "נהג מונית". השפעות נוספות כוללות פלה קוטי, קליפס, רוג'ר ווטרס, בקסטריט בויז, פארל ויליאמס, מיסי אליוט, לדבלי וג'וני קאש.
דיסקוגרפיה > אלבומי אולפן

2018: Lady Wrangler
2022: Cowboys Live Forever, Outlaws Never Die
2024: Where I've Been, Isn't Where I'm Going
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס הווידאו קליפים של MTV | האמן החדש הטוב ביותר | שאבוזי | מועמדות |  |
| 2024 | פרס הווידאו קליפים של MTV | שיר הקיץ | "A Bar Song (Tipsy)" | מועמדות |  |
| 2024 | פרס המוזיקה של MTV אירופה | מופע הפוש הטוב ביותר | שאבוזי | מועמדות |  |
| 2024 | פרס איגוד מוזיקת הקאנטרי | האמן החדש של השנה | שאבוזי | מועמדות |  |
| 2024 | פרס איגוד מוזיקת הקאנטרי | סינגל השנה | "A Bar Song (Tipsy)" | מועמדות |  |
| 2024 | פרס המוזיקה של בילבורד | אמן חדש מוביל | שאבוזי | מועמדות |  |
| 2024 | פרס המוזיקה של בילבורד | אמן מכירות שירים מוביל | שאבוזי | זכייה |  |
| 2024 | פרס המוזיקה של בילבורד | שיר ההוט 100 המוביל | "A Bar Song (Tipsy)" | מועמדות |  |
| 2024 | פרס המוזיקה של בילבורד | שיר סטרימינג מוביל | "A Bar Song (Tipsy)" | מועמדות |  |
| 2024 | פרס המוזיקה של בילבורד | השיר הנמכר ביותר | "A Bar Song (Tipsy)" | זכייה |  |
| 2024 | פרס המוזיקה של בילבורד | שיר קאנטרי מוביל | "A Bar Song (Tipsy)" | זכייה |  |
| 2025 | פרס גראמי | שיר השנה | "A Bar Song (Tipsy)" | מועמדות |  |
| 2025 | פרס גראמי | שיר הקאנטרי הטוב ביותר | "A Bar Song (Tipsy)" | מועמדות |  |
| 2025 | פרס גראמי | ביצוע סולו קאנטרי הטוב ביותר | "A Bar Song (Tipsy)" | מועמדות |  |
| 2025 | פרס גראמי | תגלית השנה | שאבוזי | מועמדות |  |
| 2025 | פרס גראמי | ביצוע הראפ המלודי הטוב ביותר | "Spaghettii" (ביונסה בהשתתפות שאבוזי) | מועמדות |  |
פרסים ומועמדויות > הופעות ברשימות

2025: פורבס 30Under30
הערות שוליים

1 2  Horowitz, Steven J. (28 במרץ 2024). "Beyoncé's 'Cowboy Carter': A Deep Dive Into the Featured Artists and Samples — From Shaboozey to 'These Boots Are Made for Walkin" and More". Variety. נבדק ב-2 באפריל 2024. {{cite web}}:  (עזרה)
1 2 3 4 5 6  Yeung, Neil Z. "Shaboozey". AllMusic. נבדק ב-2 באפריל 2024. {{cite web}}:  (עזרה)
1 2 3  Blistein, Jon (29 במרץ 2024). "If You Liked Shaboozey on Beyoncé's 'Cowboy Carter,' You Can Hear His New Album Soon". Rolling Stone. נבדק ב-2 באפריל 2024. {{cite web}}:  (עזרה)
↑  McClay, Caché (29 במרץ 2024). "Beyoncé features Shaboozey twice on 'Cowboy Carter': Who is the hip-hop, country artist?". USA Today. נבדק ב-2 באפריל 2024. {{cite web}}:  (עזרה)
1 2 3 4 5  Lytras, Katerina. "Virginia-based artist Shaboozey believes we can create whole universes in our minds". ColorsxStudios. נבדק ב-2 באפריל 2024. {{cite web}}:  (עזרה)
1 2  Grove, Rashad (1 בנובמבר 2023). "#Unboxed Vol 30: Shaboozey Remains True To His Artistic Vision That Has No Limits". BET. נבדק ב-2 באפריל 2024. {{cite web}}:  (עזרה)
1 2 3  Shteamer, Hank (29 במרץ 2024). "Who's Who on Beyoncé's 'Cowboy Carter'". The New York Times. נבדק ב-2 באפריל 2024. {{cite web}}:  (עזרה)
1 2  "Shaboozey". Apple Music. נבדק ב-2 באפריל 2024. {{cite web}}:  (עזרה)
↑  Ortiz, Edwin (3 באוגוסט 2017). "Premiere: Shaboozey Pays Homage to "Robert Plant" in New Video". Complex. נבדק ב-2 באפריל 2024. {{cite web}}:  (עזרה)
↑  Shore Fire Media (7 באוקטובר 2022). "Shaboozey's Bold, Genre-Melding Statement LP "Cowboys Live Forever, Outlaws Never Die"" (הודעה לעיתונות). נבדק ב-2 באפריל 2024. {{cite press release}}:  (עזרה)
↑  Armstrong, Megan (12 באפריל 2024). "Shaboozey Swears He 'Ain't Changin' For A Check' On 'A Bar Song (Tipsy),' Which All Bars Should Play On A Loop". Uproxx. נבדק ב-1 במאי 2024. {{cite web}}:  (עזרה)
↑  Kyle Denis, Shaboozey Broadcasts the ‘Good News’ With New Single: Stream It Now, Billboard, ‏2024-11-15 (באנגלית אמריקאית)
↑  Surej Singh, Paul Mescal to host 'Saturday Night Live' next month, Shaboozey to perform, NME, ‏2024-11-18 (באנגלית בריטית)
↑  VMA nominations are here, with Taylor Swift, Post Malone leading the pack, TODAY.com, ‏2024-09-11 (באנגלית)
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
↑  Glenn Garner, CMA Awards: Morgan Wallen, Chris Stapleton Top Winners List, Deadline, ‏2024-11-21 (באנגלית אמריקאית)
↑  Paul Grein, Zach Bryan, Taylor Swift, Morgan Wallen & Sabrina Carpenter Are Top 2024 Billboard Music Awards Finalists: Full List, Billboard, ‏2024-11-25 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
↑  Forbes 30 Under 30 2025: Celebrities, Forbes (באנגלית)
| --- | --- |
בקרת זהויות :  ISNI: 0000 0004 7608 1919  LCCN: no2019034232  MusicBrainz: 0b427dad-1ee5-48f1-aa4b-026680a3338e  VIAF: 50155224519784372518   WorldCat (עם VIAF): 50155224519784372518
האלפים הימיים

ערך זה עוסק במחוזות צרפת. אם התכוונתם למשמעות אחרת, ראו .
אלפּ-מריטים (בצרפתית: Alpes-Maritimes, באוקסיטנית: Aups Maritims, "האלפים הימיים") הוא מחוז בצרפת בחבל פרובאנס-אלפ-קוט ד'אזור, הנמצא בפינה הדרומית-מזרחית של צרפת המטרופולינית. המחוז גובל במחוזות האלפים של פרובנס עילית וואר, במדינות מונקו ואיטליה, ובים התיכון, ובירתו היא העיר ניס. מקומות תיירותיים נוספים במחוז הם קאן, אנטיב, מנטון, וגראס.
הערות שוליים

↑  Tourisme dans les Alpes-Maritimes, provence-alpes-cotedazur
| --- | --- |
בקרת זהויות :  NLI: 987007559746305171  BnF: cb119369817 (data)  GND: 4117968-7  LCCN: n82031739  MusicBrainz: d991e40d-0a23-42f9-86e7-e43ab528fc41  SUDOC: 027297136  VIAF: 133267547   WorldCat (עם VIAF): 133267547 
ערך זה הוא קצרמרבנושא גאוגרפיה של צרפת. אתם מוזמנים לתרום לוויקיפדיה ו.
הפועל עכו

הפועל עכו היא קבוצת כדורגל ישראלית מהעיר עכו, המשחקת בליגה הלאומית. הקבוצה עורכת את משחקיה הביתיים באצטדיון טוטו שבעיר המונה 5,000 מקומות ישיבה. מגרשה הקודם היה ממוקם בגבעת נפוליאון, גבעה אשר מזוהה עם ניסיונו הכושל של נפוליאון לכבוש את העיר.
הקבוצה העפילה לראשונה בתולדותיה לליגה הבכירה בעונת 1975/1976 שם שיחקה במשך שתי עונות. היא שבה לליגה הבכירה בעונת 2009/10, 31 עונות מאז הופעתה האחרונה, כשהפעם רשמה הקבוצה שבע עונות רצופות בליגה. הופעתה האחרונה בליגה הבכירה הייתה בעונת 2017/2018, ומאז היא משחקת בליגה הלאומית. הישג השיא של הקבוצה במסגרת גביע המדינה הוא העפלה לשלב חצי הגמר בעונת 1976/1977.
על אף שכיום היא מזוהה עם הצבע הכחול, שיחקה הקבוצה בעבר עם הצבע האדום ושחקניה כונו "השדים האדומים".
סגל הקבוצה > צוות מקצועי

| --- | --- |
מאמן ראשי: ישראל ירון הוכנבוים
עוזר מאמן: ישראל לידן דלויה
מאמן שוערים: ישראל עדן סולומון
מאמן כושר: ישראל עאדל בהלול
מנהל מקצועי: ישראל איציק טוויזר
אצטדיון

מגרשה הביתי של הקבוצה במשך שנים רבות היה האצטדיון העירוני עכו, שכונה "אצטדיון נפוליאון" בשל מיקומו בגבעת נפוליאון. בתחילת שנות ה-2000 נהרס היציע המערבי באצטדיון לטובת פרויקט של רכבת ישראל. לאחר הריסת היציע נפסל האצטדיון לשימוש במשחקי ליגה ומאז הוא משמש כמגרש האימונים של הקבוצה. את משחקי הבית שלה העבירה הפועל עכו לאצטדיון בנהריה המכיל 2,500 מקומות. בסיום עונת 2008/2009 עלתה הקבוצה לליגת העל ונאלצה להחליף שוב את מגרשה הביתי משום שהאצטדיון בנהריה לא עמד בקריטריונים לאצטדיון בליגת העל. בעונות 2009/2010 ו-2010/2011 היה אצטדיון גרין שבנצרת עילית האצטדיון הביתי של הפועל עכו, אך היא אירחה חלק ממשחקיה באצטדיון עילוט שבעילוט.
בספטמבר 2011 חנכה הקבוצה אצטדיון חדש בן 5,000 מקומות ישיבה, שנקרא אצטדיון טוטו עכו, שחלק מהמימון להקמתו הגיע מרכבת ישראל כפיצוי על האצטדיון הישן. את האצטדיון היא חנכה במשחק נגד האלופה מכבי חיפה, בו הפסידה 0–2.
אוהדים

עם קומה של מדינת ישראל, הוקמו ב"תל עכו" (ידועה גם כ"גבעת נפוליאון") מעברות לעולים חדשים. במעברות השתכנו עולים יהודים ובחלק נוסף בגבעה ישבו ערבים, חלקם ממוצא בדואי. בסמוך לגבעה, היה מגרשה העירוני של הקבוצה דאז "מגרש נפוליאון" וממנה מקור השם למגרש. בעקבות הקרבה בין מגרש נפוליאון למעברות העולים, רבים מהעולים החדשים ביניהם ילדים צעירים ומבוגרים נהגו ללכת למשחקי הקבוצה ובכך עם השנים הפכו לאוהדים מן המניין.
המגרש העירוני בעכו היה ידוע בשל מיעוט מספר המקומות שבו. אך בשל היותו צמוד לגבעה, הקנה לאוהדים רבים את האפשרות לצפות במשחקים מהגבעה. שדרן הספורט של רשת ב', זוהיר בהלול, תיאר את המשחקים של הקבוצה באותה תקופה, לפיו האצטדיון והגבעה שתצפתה על המגרש מלאים עד אפס מקום.
תמונות מימיה הצעירים של הקבוצה מראות שלעיתים הצפיפות הייתה כה גדולה עד שחלק מהאוהדים עלו על עמודי תמרון הרכבת (הצמודים למגרש) ועל הגבעה ומשם צפו במשחקים. בהמשך בשנות ה-60 לאחר בנייתם של השיכונים החדשים החלו לפרק את המעברות ובהתאם החלו עולי המעברות להתפנות. בעונת העלייה של הקבוצה לראשונה לליגה הבכירה בשנת 1976, חזרה הקבוצה לעכו ממשחק העלייה שהתקיים בנצרת, ואל האוטובוס נהרו לפי עדויות למעלה מרבבת אוהדים אשר הרימו את השחקנים עד למגרש נפוליאון ושם החלו חגיגות העלייה הרשמיות של הקבוצה.
לאחר שנתיים בליגה הבכירה וירידת הקבוצה לליגה הלאומית, החלה הקבוצה להידרדר ולהסתבך במשך שלושה עשרים בליגות הנמוכות, כך שבמשך אותם שנים כמות האוהדים ירדה באופן ניכר. עם חזרתה של הקבוצה לליגת העל, וחניכת אצטדיונה החדש מאוחר יותר בספטמבר 2011, עלתה בהדרגה כמות האוהדים של הקבוצה מעונה לעונה.
בתרבות

הפועל עכו זכתה לאזכור משמעותי על ידי הרכב "הגשש החיוור", בפרודיה על תוכנית הרדיו "שירים ושערים" שבאותה תקופה הייתה בתחילת דרכה:
כאן זוהר אלול מעכו. ממש ברגע זה נפל שער, שער שהובקע בבעיטה קשתית אדירה, שער שכמוהו לא ראתה העיר עכו מאז הבקיע נפוליאון בונפרטה את חומות העיר יריחו. אלפי הצופים מעיפים מרוב שמחה את ארטיקיהם, קרטיבהם ושכניהם אל השמים הכחולים ומכסים אותם כפתיתי שלג דאשתקד. עוד רבות ידובר, יתואר, יסופר ויושר על אותה בעיטה אשר חזו עינינו ברגע זה, בעיטה אשר תשנה את פני מדיניות הכדורגל בארצנו. וכאן זוהר אלול אשר מחזיר לכם את השידור, חנוק מדמעות אושר, שמחה וגיל לאולפנינו שבתל אביב.
תארים

אלוף האלופים של ליגה א' (1): 1976
גביע הטוטו של הליגה השנייה (1): 2005/2006
הערות שוליים

1 2  גידי ליפקין, ‏דרמה: צחי נקש וחברת אלמוג רכשו את הפועל עכו, באתר ONE‏, 26 באוגוסט 2024
↑  יצחק הברמן, לידיעת הגולש נפוליאון בונפרטה: מעולם מכבי חיפה לא ניצחה את עכו בביתה בליגת העל. ולהפך, באתר מכבי חיפה, ‏02 למרץ 2012
↑  הפועל עכו דילגה גם מעל קרית שמונה, באתר מעריב, ‏4 באפריל 1976
↑  דיירים חדשים בליגה א', מעריב 2 ביוני 1963
↑  בר-חן | מעריב, הפועל עכו - לליגה א', ‏21 באפריל 1963
↑  הפועל עכו זכתה באלוף האלופים, באתר דבר, ‏12 בספטמבר 1976
↑  להקת ברקת - המנון הפועל עכו 1976, באתר יוטיוב
↑  דורון בן דור, עכו הולכת לפירוק, באתר ONE‏, 28 במאי 2013
↑  עכונט, מגרש חדש בעכו
↑  ההסכם עם סטאנצ'ו בוטל, הפועל עכו חוזרת לעירייה, באתר ONE‏, 19 ביולי 2018
↑  זיו פרבר, מאמן הפועל עכו אלון זיו סיים את תפקידו. חיים לוי מונה למאמן החדש, באתר blinker.co.il, ‏10 במרץ 2019
↑  דורון בן דור, ‏האצטדיון החדש בעכו נחנך עם הפסד 2:0 לחיפה, באתר ONE‏, 4 בספטמבר 2011
↑  בין היתר, ע"פ המערכון של להקת הגשש החיוור בנוסף לתמונות ארכיון
↑  דור בלך‏, איתות מעכו, באתר וואלה, 23 באפריל 2009
↑  תומר לוי, שיא כל הזמנים: הפועל עכו מכרה קרוב לאלפיים מנויים, באתר ספורט 5, 23 באוגוסט 2013
↑   הגשש החיוור שירים ושערים, סרטון  באתר יוטיוב
סמל הקבוצה הישן, ששימש אותה עד לעונת 2013/2014
מבט על מגרש האימונים של מחלקת הנוער והילדים של הפועל עכו מהיציע המזרחי באצטדיון
אצטדיון טוטו עכו מבט מלמעלה
הוגו נובואה

הוגו נוֹבוֹאַה ראמוס (בספרדית: Hugo Novoa Ramos; נולד ב-24 בינואר 2003 בברטמיראנס שבספרד) הוא כדורגלן ספרדי המשחק בעמדות המגן הימני וקשר הכנף בדפורטיבו אלאבס מלה ליגה.
קריירת מועדונים

נובואה גדל במחלקות הנוער של ברטמריאנס, דפורטיבו לה קורוניה ור.ב. לייפציג. ב-23 באוקטובר 2021 ערך את הופעת הבכורה שלו בקבוצה הבוגרת של ר.ב. לייפציג, בניצחון 4-1 על גרויטר פירט במסגרת המחזור התשיעי בבונדסליגה לעונת 2021/2022. במשחק זה הבקיע את שער הבכורה שלו במועדון. ב-24 בנובמבר ערך את הופעת הבכורה שלו בליגת האלופות, בניצחון 5-0 על קלאב ברוז' במסגרת שלב הבתים לעונת 2021/2022.
ב-4 בינואר 2023 האריך נובואה את חוזהו בר.ב. לייפציג עד ליוני 2025, והושאל לפ.צ. בזל מליגת העל השווייצרית עד לתום עונת 2022/2023. הוא ערך 12 הופעות ליגה במהלך תקופת ההשאלה, בהן הבקיע שער אחד.
ב-1 בספטמבר 2023 הושאל נובואה לאוטרכט מליגת העל ההולנדית למשך עונת 2023/2024.
הערות שוליים

↑  Contract extension and loan move: Novoa joins FC Basel באתר הרשמי של ר.ב. לייפציג, 4 בינואר 2023 (באנגלית)
↑  HUGO NOVOA MOVES ON LOAN TO UTRECHT באתר הרשמי של ר.ב. לייפציג, 2 בספטמבר 2023 (באנגלית)
אורי שטרית

| --- | --- |

אדריכל אורי שטרית
 לידה:  22 ביוני 1952 (בן 72) מרקש
 תאריך עלייה:  מרץ 1956
 לאום:  ישראלי
 מקום לימודים:  אוניברסיטת הארווארד  הטכניון - מכון טכנולוגי לישראל  בית הספר התיכון על שם מיי בויאר
 תקופת הפעילות:  מ-1982
 תחום יצירה:  אדריכלות
 יצירות ידועות:  חצרות יפו  משכנות רות דניאל
 בת זוג:  חוה ליפשיץ  יפעה ונדברג  שלומית אלנתן
 צאצאים:  נווה; מתן; מור
 מספר צאצאים:  3
ערך זה עוסק באדריכל ישראלי. אם התכוונתם לכדורגלן, ראו .
אורי שטרית (נולד ב-22 ביוני 1952 במרוקו, עלה לישראל ב-1956) הוא אדריכל ישראלי. היה מהנדס העיר ירושלים בשנים 2001–2006. כיהן כיושב ראש ארגון המהנדסים והאדריכלים העצמאיים בישראל, ובעל משרד אדריכלות.
מוסמך במדעים, אדריכלות ותכנון ערים בטכניון בחיפה (1980). הוא קיבל תואר שני באדריכלות ובתכנון אורבני מבית הספר לאדריכלות של אוניברסיטת הרווארד.
שטרית נחשב מקורב לאהוד אולמרט והיה מועמד קדימה בבחירות לכנסת השבע עשרה, אז שובץ במקום ה-48 ולא נבחר לכנסת
ביוגרפיה

שטרית נולד בעיר מרקש. אביו היה בעל עסק לתפירת חליפות, ואמו עקרת בית. משפחתו עלתה במרץ 1956 ושוכנה במושב דבורה שבחבל תענך. בתחילה התפרנסה משפחתו מעבודות דחק בהן עסקו אביו ואחיו הגדולים, ולאחר מכן החלו לעסוק בחקלאות.
עד לכיתה ח' למד שטרית בבית הספר המקומי ששירת את שלושת ישובי התענך. לקראת התיכון זומן לבית הספר התיכון על שם מיי בויאר בירושלים, שם עשה את שנות התיכון בתנאי פנימייה.
ביוגרפיה > שירות צבאי

לאחר שסיים את התיכון, התגייס לצה"ל בפברואר 1970 (גיל 17) והתנדב לחטיבת הצנחנים. שטרית שובץ לגדוד 202, שם עבר את מסלול ההכשרה כלוחם שארך 14 חודשים, ובסיומו יצא בזימון ישיר לקורס קצינים. לאחר קורס הקצינים עבר קורס מרגמות והוצב בגדודו כמפקד מחלקת (מ"מ) המרגמות. בעת היותו מפקד המחלקה זכתה מחלקתו בתואר המחלקה המצטיינת בחטיבת הצנחנים.
לאחר סיום תפקיד המ"מ מונה לסגן מפקד הפלוגה (סמ"פ) המסייעת (בפיקודו של זאב זכרין), ולאחר מכן עבר להיות סמ"פ פלוגה ג' תחת פיקודו של דורון אלמוג. כסגנו של אלמוג השתתף בפברואר 1973 במבצע ברדס 54–55. באוגוסט 1973 קיבל דורון רובין את הפיקוד על הגדוד, ומינה את שטרית לקצין המבצעים.
עם פרוץ מלחמת יום הכיפורים חודשיים לאחר מכן נשלח הגדוד לסיני ולחם בקרבות החזית המצרית. שטרית לחם עם הגדוד בקרב ואדי מבעוק ובגדה המערבית של תעלת סואץ.
בנובמבר 1973 חזר הגדוד לסיני וערך אימון חורף, שטרית הועלה לדרגת סרן, ולאחר האימון יצא לקורס מפקדי פלוגות. לאחר סיום הקורס חזר לגדוד, אך המג"ד החדש (אסף חפץ) לא מינה אותו לתפקיד מ"פ ושטרית בחר לסיים את שירות הקבע. באוגוסט 1974 השתחרר מצה"ל.
בשירות המילואים מונה שטרית למפקד פלוגה בחטיבה 525. במהלך שירות המילואים הקים בחטיבה שתי פלוגות עורב, ומונה לסגן מפקד גדוד 806. סיים את שירות המילואים בדרגת רב-סרן. חלק ניכר משירות המילואים שלו עשה במהלך לימודיו האקדמיים.
ביוגרפיה > לימודים

לאחר שחרורו מצה"ל החליט שטרית ללמוד אדריכלות, אולם תעודת הבגרות שהייתה ברשותו במקצועות הומניים לא אפשרה קבלתו. שטרית הצטרף למכינה שארכה 9 חודשים, ובסופה נבחן בהצלחה והתקבל ללימודי אדריכלות בטכניון. בתום 5 שנות לימודים אותן סיים בהצטיינות הוסמך במדעים, אדריכלות ותכנון ערים (1980). מיד לאחר סיום לימודיו בטכניון קיבל מלגה ללימודים באוניברסיטת הרווארד, שם סיים בהצטיינות תואר שני באדריכלות ביוני 1982.
קריירה כאדריכל

במהלך לימודיו בטכניון עבד שטרית במשרדו של האדריכל הירושלמי אריה רחמימוב. לאחר תום לימודיו התמחה שלוש שנים במשרדו של משה ספדיה בבוסטון, ועם תום התמחותו עבר לנהל את משרדו של ספדיה בירושלים, ולאחר מכן הפך לשותפו במשרד. ב-1991 עזב את ספדיה ופתח משרד פרטי ביפו.
קריירה כאדריכל > בין עבודותיו

מתחם חצרות יפו
בית עיריית קריית גת, מרכז כיכר העיר
בית דניאל - מרכז התנועה הרפורמית, יפו
תקופתו כמהנדס העיר ירושלים

בתחילת 2001 מונה שטרית למהנדס העיר ירושלים. במהלך כהונתו קידם תוכנית מתאר לירושלים, היה אחראי לעיצוב קו הרכבת הקלה בירושלים, והיה מעורב גם בפרויקט גשר המיתרים ובתכנון מוזיאון הסובלנות, שני פרויקטים שנויים במחלוקת. שטרית התעמת עם הארגונים הירוקים בעניין התוכנית לבניה במערב העיר - תוכנית ספדיה, שבוטלה בסופו של דבר, והתוכנית לבנייה בעמק הצבאים, שאף היא בוטלה.
בעת כהונתו קבע שלוש מטרות אסטרטגיות לתוכנית המתאר של ירושלים - הגדלת היחס בין יחידות דיור לשטח בעיר, מ-4–5 יחידות לדונם בממוצע לכ-8 יחידות דיור לדונם. הרחבת השכונות הקיימות על ידי פרויקטים של התחדשות עירונית, ובניית שכונות חדשות. עוד קבע שהבנייה החדשה תתבצע בשני מוקדים - שכונת הר חומה ואזור מרכז העיר.
בשנת 2004 הורה על הריסת בתי פלסטינים שנבנו ללא אישורי בנייה בשכונת סילוואן, וקידם תוכנית להפוך את המתחם לפארק לאומי שיתחבר למתחם היהודי בעיר דוד.
שטרית סיים את תפקידו בשנת 2006.
פרשת הולילנד

בחודש אפריל 2010 הוזכר שמו של שטרית כמי שלכאורה קיבל שוחד לצורך קידום מיזם הבנייה "הולילנד". על פי החשדות, שולמו לשטרית סך של 1,309,210 שקלים לצורך צמצום חובותיו לבנקים בנוסף לסכומים נוספים ששולמו במזומן. בתמורה לשוחד זה נחשד כי לכאורה אישר חריגות במיזם בניגוד לנהלים ולתקנות.
שטרית הורשע בבית המשפט המחוזי ונגזרו עליו 9 שנות מאסר מתוכן 7 בפועל. ערעורו על הכרעת הדין נדחה. ערעורו על גזר הדין הביא להקטנת הקנס שהוטל עליו ל-850,000 ש"ח.
ב-15 בפברואר 2016 החל לרצות את עונשו בבית הסוהר מעשיהו. במרץ 2020 שוחרר ממאסרו ופתח משרד אדריכלות בממילא בירושלים.
חיים אישיים

במהלך לימודיו במכינה נישא לחוה לבית ליפשיץ אותה הכיר במהלך שירותו הצבאי, שלמדה עמו במכינה ולאחר מכן בטכניון. מחוה נולדו לו שני בנים, נווה ומתן. בתחילת שנות ה-90 התגרשו, ושטרית התחתן בשנית עם יפעה ונדברג אותה הכיר במהלך לימודיו בתיכון בויאר, לשניים בת בשם מור. בהמשך נפרד גם מיפעה, ומשנת 2012 נמצא בזוגיות עם שלומית אלנתן.
הערות שוליים

↑  שוקי שדה, כיצד הפך אורי שטרית, לשעבר מהנדס העיר ירושלים, מאיש מקצוע מוערך לאחד מחשודי פרשת הולילנד?, באתר TheMarker‏, 22 באפריל 2010
↑  אורי שטרית: שם את מרכז ירושלים במרכז, באתר הארץ, 29 בנובמבר 2005
↑  עקיבא אלדר, מה עלול לקרות כשהמאבק בין הפלסטינים לעמותות ימין מתחמם במקום הנפיץ, באתר הארץ, 3 באפריל 2009
מירון רפפורט, עיריית ירושלים מתכננת הריסת 90 בתים בסילוואן, באתר הארץ, 31 במאי 2005
↑  הערעור של אורי שטרית נדחה גם הוא פה אחד והוא ירצה 7 שנות מאסר, באתר כיכר השבת
↑   TheMarker Online, צילומים: דודו בכר וגיל אליהו, מה הביאו דני דנקנר והלל צ'רני לכלא? כך נראו היום אסירי הולילנד, באתר TheMarker‏, 15 בפברואר 2016
משכנות רות דניאל ביפו